Þingræður haldnar á Alþingi Íslendinga

Frú forseti. Hér erum við að afgreiða endanlega þetta mál og það næsta sem er á dagskrá um þennan vítahring gjaldskrárhækkana sem auka verðbólgu sem gera það að verkum að skuldir heimilanna aukast sem gera það meðal annars að verkum að vaxtabætur, sem sami ríkissjóður greiðir út, verða gagnslausar. Þetta er vítahringur sem íslensk efnahagsstjórn þarf að komast út úr. Við erum búin að búa við þennan vítahring verðbólgu og gjaldskrárhækkana í 40 ár og það er óskiljanlegt að þeir sem stjórna efnahagsmálum hér á landi skuli ekki skilja þetta eða reyna einu sinni að breyta þessu.

Virðulegi forseti. Að kröfu hv. þingmanns er þetta mál sent inn í stjórnskipunar- og eftirlitsnefnd á milli umræðna vegna þess að komin var fram krafa um að þetta ákvæði sem er verið að fresta - 

Nei, 8. dagskrármálið.

Ég ætla þá að biðja um orðið undir næsta dagskrárlið. Afsakið.

Þetta getur komið fyrir alla.


             
             
             )

Virðulegi forseti. Það er eins gott að fara í atkvæðaskýringu í réttu máli.  
            

Hafði hv. þingmaður óskað eftir að koma í atkvæðaskýringu?

Atkvæðaskýring.

Það var betra. Hv. þingmaður bað um orðið. Forseti taldi að enginn hefði kvatt sér hljóðs en nú hefst atkvæðagreiðslan og hv. þingmaður tekur til máls um hana.

Um atkvæðagreiðsluna.  
             Virðulegi forseti. Það eru fleiri en ég sem þarf að fylgjast með en þetta er sem sagt atkvæðaskýring. Þetta mál var sent inn í stjórnskipunar- og eftirlitsnefnd á milli 2. og 3. umr. vegna þeirrar kröfu hv. þm. Þórs Saaris og hv. þm. Þráins Bertelssonar að ákvæði frumvarpsins yrði einungis framlengt til 1. mars 2012. Það hefur ekki orðið vegna þess að þetta mál var tekið á dagskrá í nefndinni og það var orðið það breytt eftir atkvæðagreiðslu við 2. umr. Hér erum við að upplifa að það skilyrði sem þessir tveir hv. þingmenn gerðu á sinni tíð þegar lög um Stjórnarráð Íslands voru samþykkt er fokið út í veður og vind því að hljóðritanir á ríkisstjórnarfundum eiga að fara fram í fyrsta lagi 1. nóvember 2012. Svona gerast kaupin á eyrinni, frú forseti, þannig að samkomulag sem er af og til gert í atkvæðagreiðslum til að liðka fyrir þingstörfum og ná meiri hluta í málum hjá þessari verklausu ríkisstjórn fellur um sjálft sig. 
             Ég sit hjá í þessu máli.

Virðulegi forseti. Það er gott að við getum hlustað á þetta eftir á því að ég skildi þetta ekki allt. 
             Eins og fram kom var málinu vísað með atkvæðagreiðslu til stjórnskipunar- og eftirlitsnefndar. Við fjölluðum um það og meiri hluti nefndarinnar komst að þeirri niðurstöðu að ekki yrðu gerðar breytingar á þeirri tillögu sem fyrir liggur. Þannig er málið og virðulegir þingmenn eru beðnir að greiða atkvæði um það.

Frú forseti. Þetta mál er angi af fjórum skýrslum sem skrifaðar hafa verið um hrunið og uppbygginguna í kjölfar þess. Það var beðið um tvær þessara skýrslna af Alþingi sjálfu. Önnur er skýrsla rannsóknarnefndarinnar, hin er skýrsla þingmannanefndar sem Alþingi sjálft skipaði. Hinar tvær skýrslurnar voru skrifaðar af nefndum sem forsætisráðuneytið og hæstv. forsætisráðherra óskuðu eftir að yrðu gerðar. Niðurstaða þessa máls gengur þvert gegn því sem segir í öllum þessum skýrslum. Að því leytinu til er þetta athyglisvert vegna þess að hér er verið að skorast undan því, tel ég, þó að hæstv. forsætisráðherra lofi að gefa þinginu skýrslu í september, að vera með gagnsæja og opna stjórnsýslu á Íslandi í kjölfar hrunsins. Það er ekki góður bragur á því.

Forseti. Eins og allir vita er ég jákvæður og bjartsýnn 

Virðulegi forseti. Ég vil bara ítreka þann skilning þingheims að lög þessi komi til endurskoðunar næsta haust. Í efnahags- og viðskiptanefnd komu fram þau sjónarmið að landsvæði á norðausturhorni byggju við meiri flutningskostnað og ættu þess vegna að falla undir svokallaðan 20% flokk. Það er á þeim grundvelli sem ég studdi breytingartillögu hv. þm. Lilju Rafneyjar Magnúsdóttur og tel að vafann eigi að túlka viðkomandi landsvæðum í vil þangað til lögin koma til endurskoðunar næsta haust. Ég ítreka að skilningur minn er sá að að baki þurfi að liggja efnislegar ástæður fyrir því að viðkomandi landsvæði eigi að falla undir 20% flokkinn eins og Vestfirðir gera samkvæmt frumvarpi ráðherra. 
            

Hæstv. forseti. Frumvarpið sem hér um ræðir er tekið út úr stærra frumvarpi um breytingar á fjarskiptalögum sem liggur fyrir í umhverfis- og samgöngunefnd. Það tiltekna ákvæði sem hér um ræðir hefur ekki fengið mikla skoðun þótt það hafi reyndar verið rætt á tveimur fundum nefndarinnar. Því er mótmælt af hálfu fjarskiptafyrirtækja sem fengu tækifæri til að tjá sig um það. Ég tel óráðlegt að samþykkja þetta áður en ítarleg skoðun hefur farið fram á málinu samhliða öðrum ákvæðum fjarskiptalaga og greiði þess vegna atkvæði gegn því.

Forseti. Eins og óskað var eftir kom umhverfis- og samgöngunefnd saman og ræddi þetta mál að nýju eftir 2. umr. Meiri hluti nefndarinnar stendur að framhaldsnefndaráliti þar sem það er áréttað að innanríkisráðherra skipi starfshóp um skilgreiningu á hlutverki almenningssamgangna og aðgreiningu þeirra frá þjónustu við ferðamenn sem í sitji meðal annars fulltrúar sveitarfélaga og ferðaþjónustu. Starfshópurinn ljúki störfum fyrir 1. febrúar 2012. Undir þetta framhaldsnefndarálit skrifa auk þeirrar sem hér stendur Ólína Þorvarðardóttir, Þuríður Backman, Atli Gíslason, Lúðvík Geirsson, Ásmundur Einar Daðason og Árni Johnsen. Þór Saari, áheyrnarfulltrúi í nefndinni, er einnig samþykkur áliti þessu.